तीन वर्ष से आसरा आवास लेने का इंतजार कर रही गरीब महिला – A2z News UP
तीन वर्ष से आसरा आवास लेने का इंतजार कर रही गरीब महिला
Posted on November 23, 2019 Author Shteesh Bhadauriya	Comment(0)
० स्वीकृत होने के बाद भी नहीं मिली आवास की चाबी व कब्जा
उरई (जालौन)।(।गोविंद सिंह दाऊ):- वृद्ध व बेवा महिला को लगभग तीन वर्ष पूर्व आसरा आवास स्वीकृत होने चुका है। इसके बाद भी प्रशासन द्वारा न तो अभी तक लाभार्थी को आवास की चाबी दी गई है और न ही कब्जा दिलाया गया है। जिसके चलते पीड़िता परेशान है। पीड़िता ने एसडीएम को शिकायती पत्र देकर उसके आवास की चाबी व कब्जा दिलाने एवं की है।
नगर क्षेत्र के मोहल्ला फर्दनवीस निवासी वृद्ध महिला कैलाशरानी बेवा रामदास ने एसडीएम सुनील कुमार शुक्ला को शिकायती पत्र देकर बताया कि नगर में चुर्खी रोड पर आसरा आवासों का निर्माण किया गया है। लगभग तीन वर्ष पूर्व दिसबंर 2016 में आवंटित हुए आवासों में उसे आवास संख्या 6-72 आवंटित किया गया था। इसके अलावा अन्य आवासों का भी आवंटन किया गया था। तीन वर्ष से वह अपने आवास की चाबी व आवास पर कब्जा पाने के लिए भटक रही है। लेकिन अभी तक न तो आवास पर कब्जा मिला है और न ही चाबी मिली है। जिसके चलते वह खुले में रहने को मजबूर है। पीड़िता ने एसडीएम से उसे आवास की चाबी व कब्जा दिलाने की मांग की है।
डीआईजी झांसी ने पुलिस झंडा दिवस के शुभअवसर पर फैराया पुलिस ध्वज
सरकारी भांग की दुकान में बिक रहा गांजा